La acest eveniment au participat 12 echipe formate din câte 3 sportive. Competiția a început cu o rundă de clasare, în care fiecare sportivă a tras 72 de săgeți (aceasta fiind aceeași rundă de clasare utilizată pentru proba de individual). Scorurile combinate din runda de clasare au fost folosite pentru a plasa echipele pe tabloul rundei eliminatorii, primele 4 echipe primind un tur liber fiind calificate direct în sferturile de finală. Fiecare meci este format din patru seturi de câte 6 săgeți, câte două pentru fiecare sportivă. Echipa cu cel mai mare scor din set - totalul celor șase săgeți - a primit două puncte de set; dacă echipele au fost la egalitate, fiecare echipă a primit câte un punct de set. Prima echipă cu cinci puncte set a câștigat meciul. Dacă meciul a ajuns la egalitate 4-4 după 4 seturi, s-a folosit un set de departajare fiecare sportivă din echipă trăgând câte o săgeată; dacă scorul setului de departajare a rămas egal, a câștigat echipa care a tras cea mai apropiată săgeată de centru.